open-index/open-wikipedia-markdown huggingface dataset:
யெவ்கேனி கிரினோவ்

**யெவ்கனி இலியோனிதோவிச் கிரினோவ்** (*Yevgeny Leonidovich Krinov*, , 3 மார்ச்சு 1906 - 2 ஜனவரி 1984), ஒரு சோவியத், உருசிய வானியலாளரும் புவியியலாளரும் ஆவார். இவர் உருசியப் பேரரசின் தாம்போவ் ஆட்சிப் பிரிவின்  மோர்ழ்சான்சுகி மாவட்டத்தில்  அமைந்த ஒத்யாசி எனும் ஊரில் பிறந்தார். இவர் பெயர்பெற்ற விண்கல் ஆய்வாளர் ஆவார்; 1966 இல் கண்டறியப்பட்ட கிரினோவைட் கனிமம் இவரது நினைவாகப் பெயர் இடப்பட்டுள்ளது.

## அறிவியல் பணிகள்

இவர் 1926 முதல் 1930 வரை அறிவியல் கல்விக்கழக கனிம அருங்காட்சியத்தின் விண்கல் பிரிவில் பணியாற்றினார். இந்த காலகட்டத்தில் இவர் துங்குழ்சுகா நிகழ்வு குறித்து இலியோனிது குலிக் அவர்களின் மேற்பார்வையின் கீழ் ஆய்வு செய்தார். இவர் 1929 முதல் 1930 வரையிலான துங்குழ்சுகா தேட்ட்த்தில் வானியலாளராக பங்கேற்றார். இந்த்த் தேட்ட்த் தரவுகளை வைத்து இவர் உருசிய மொழியில் ஒரு தனிவரைவு நூலை 1949 இல் எழுதினார். இந்நூலின் பெயர் *துங்குழ்சுகா விண்கல் கனிமம்* என்பதாகும்.

இடர்தரும் நைட்டிரேட் படலங்களை நீக்க, இவர் 1975 ஆம் ஆண்டில், குலிக்கின் 1938 தேட்டம் முதல் துங்குழ்சுகா நிகழ்வு வரையிலான ஒளிப்பட எதிர்நகல்களை எரித்துவிட்டார். என்றாலும் அவற்றின் நேர்நகல்கள் ஆய்வுக்காக தோம்சுக் நகரில் காப்பாக வைக்கப்பட்டுள்ளன.

## அறிவியல் விருதுகள்
* 1961 – சோவியத் அறிவியல் கல்விக்கழகம் இவருக்குத் தகைமை முனைவர் பட்டம் வழங்கியது
* 1971 - இலியனார்டு பதக்கம்

## தகைமை
சோவியத் வானியலாளர் நிகோலாய் சுதெபனோவிச் செர்னிக் 1977 இல் கண்டுபிடித்த 2887 கிரினோவ் எனும் சிறுகோள் இவரது நினைவாகப் பெயர் இடப்பட்டுள்ளது.

## தேர்ந்தெடுத்த நூல்தொகை
* 1947 *Spectral Reflective Capacity of Natural Formations*
* 1949 *துங்கூசுக்கா விண்வீழ்கல்* (உருசியம்)
* 1952 *Fundamentals of Meteoritics*
* 1959 *Sikhote-Alin Iron Meteorite Shower*, Vol. I
* 1963 *Sikhote-Alin Iron Meteorite Shower*, Vol. II
* 1966 *Giant Meteorites*

## மேற்கோள்கள்

## வெளி இணைப்புகள்
* A list of people from Tambov, Russia, briefly mentioning Yevgeny Krinov
* A short biography of Yevgeny Krinov 

பகுப்பு:1906 பிறப்புகள்
பகுப்பு:1984 இறப்புகள்
பகுப்பு:உருசிய வானியலாளர்கள்
பகுப்பு:சோவியத் வானியலாளர்கள்
பகுப்பு:உருசிய நிலவியலாளர்கள்
பகுப்பு:சோவியத் நிலவியலாளர்கள்
அல்போன்சா

**அல்போன்சா** அல்லது **அல்போன்சோ** என்பது:

* புனித அல்போன்சா
* அல்போன்சா (நடிகை)
* அல்போன்சா குயூரான்
* அல்போன்சா மாம்பழம்
பதிப்புரிமை மீறல்

வலது|thumb|அமெரிக்காவில் பதிப்புரிமை பற்றி விளக்கும் 1906 ஆம் ஆண்டு வெளியிடப்பட்ட விளம்பரம்<br />
**பதிப்புரிமை மீறல்** (*Copyright infringement*) என்பது பதிப்புரிமைச் சட்டத்தினுள் அடங்கும் எந்தவொரு விடயத்தினையும், தவறான முறையில் உரிமையாளரின் அனுமதி இன்றிப் பயன்படுத்தல், மாற்றங்கள் செய்தல், காட்சிப்படுத்தல், பிரதி செய்தல் ஆகும். இது சட்டத்தினை மீறிய ஒரு செயற்பாடு ஆகும். மேலும் பதிப்புரிமையை மீறும் போது பல நாடுகளில் பல்வேறுபட்ட தண்டனைகளும் வழங்கப்படுவதுண்டு. பதிப்புரிமை மீறல் செயற்பாடு கொள்ளை (*piracy*) எனவும் திருட்டு (*theft*) எனவும் ஆங்கிலத்தில் வழங்கப்படுகின்றது.

## மேற்கோள்கள்

பகுப்பு:பதிப்புரிமை
மோனிக்கா செலசு

**மோனிகா செலஸ்** (பிறப்பு - டிசம்பர் 2, 1973) முன்னாள் யுகோஸ்லோவியா நாட்டுத் தொழிற்முறை பெண் டென்னிஸ் வீராங்கனை. இவர் அங்கேரி இனத்தைச் சேர்ந்தவர். இவர் யுகோசுலோவியா நாட்டிலுள்ள நோவி சேட் என்னுமிடத்தில் பிறந்து வளர்ந்தார். 1994-ஆம் ஆண்டு அமெரிக்கக் குடியுரிமையைப் பெற்றார். யூன் 2007-ஆம் ஆண்டு அங்கேரியின் குடியுரிமையையும் பெற்றார். இவர் ஒன்பது முறை கிராண்ட் ஸ்லாம் ஒற்றையர் பட்டத்தைப் பெற்றுள்ளார். இதில் எட்டு முறை யுகோசுலோவியா குடியுரிமையுடனும் ஒரு முறை அமெரிக்கக் குடியுரிமையுடனும். தன் 16 வயதில் பிரெஞ்சு ஓப்பன் பட்டத்தை 1990ஆம் ஆண்டு வென்றார். இது வரை வேறுயாரும் இந்த இளவயதில் பிரெஞ்சு ஒப்பன் பட்டம் பெற்றதில்லை..

அனைத்து கிராண்ட் ஸ்லாம்களையும் தன் இருபது வயதிற்குள் பெற்றார். 1991- 1992 ஆம் ஆண்டுகளில் பெண்களில் முதல் தர வரிசை ஆட்டக்காரரக இருந்தார். ஏப்பரல் 23, 1993 ஆடுகளத்தில் ஒன்பது அங்குல கத்தியால் பின்புறமிருந்து ஒரு ஆளால் குத்தப்பட்டார். குத்தியவரைக் கைது செய்து விசாரித்தபோது அவர், ஸ்டெஃபி கிராப் ரசிகர் என்பது தெரியவந்தது.

“நான் ஸ்டெஃபி கிராஃப் ரசிகன். என்னால் செலஸ், ஸ்டெஃபியை வெற்றிகொள்வதைப் பொறுத்துக்கொள்ள முடியவில்லை. அதனால்தான் என் வன்மத்தைத் தீர்த்துக் கொண்டேன்” என்று அவர் வாக்குமூலம் அளித்தார்.

இந்தக் காயம் காரணமாக இரண்டு ஆண்டுகளாக அவர் டென்னிஸ் விளையாடவில்லை. 1995-ஆம் ஆண்டிலிருந்து மீண்டும் டென்னிஸ் களத்துக்குத் திரும்பினார். 1996-ம் ஆண்டு ஆஸ்திரேலிய ஓப்பன் பட்டத்தை நான்காவது முறையாக வென்றார். இருந்தாலும், மோனிகாவின் பழைய ஆட்டத்தைப் பார்க்க முடியவில்லை. கடைசியாகத் தொழிற்முறை ஆட்டத்தை 2003-இல் விளையாடினார். 2008 பிப்ரவரியில் அதிகாரப்பூர்வமாக ஓய்வு பெறுவதாக அறிவித்தார்.

ஓய்வுக்குப் பின் Post traumatic stress disorder என்னும் மனநோயினால் பாதிக்கப்பட்டார்.

## மேற்கோள்கள்

பகுப்பு:பெண் டென்னிசுக்காரர்கள்
பகுப்பு:உலக முதல் தர டென்னிஸ் வீரர்கள்
பகுப்பு:வாழும் மக்கள்
பகுப்பு:1973 பிறப்புகள்
தொப்பூர் கணவாய்

**தொப்பூர் கணவாய்** என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், கிழக்குத் தொடர்ச்சி மலைகள் பகுதியில் அமைந்த ஒரு கணவாய் ஆகும். இது சேலத்தில் இருந்து 40 கிலோமீட்டர் தொலைவில் உள்ளது. இது தமிழ்நாட்டின், சேலம் மாவட்டம் தொப்பூர் என்னும் கிராமத்திற்கு அருகில் உள்ளது.

சேலம் மாவட்டத்தை தருமபுரி மாவட்டத்துடன் இணைக்கும் கணவாய்களுள் இதுவும் ஒன்று. மற்றொன்று மஞ்சவாடி கணவாய் ஆகும்.
## போக்குவரத்து
தொப்பூர் தேசிய நெடுஞ்சாலை 44 இல் உள்ளது, இது இந்தியாவின் முக்கிய வடக்கு-தெற்கு நெடுஞ்சாலையாகும்.  இது மேட்டூர் நகரத்தையும் ஈரோடு நகரத்தையும் இணைக்கும் மாநில நெடுஞ்சாலை 20 இன் இணைப்புப் புள்ளியாகும்.  மா. தெ-44, தமிழ்நாட்டில் தருமபுரி மற்றும் தொப்பூர் இடையே உள்ள கணவாய் சாலையானது, மலைப்பாங்கான சரிவுகள் கொண்ட மோசமான சாலையாகும் இதன் வடிவமைப்பு காரணமாக அபாயகரமான விபத்துகள் ஏற்படுகிறது. எனவே இச்சாலையை அகலப்படுத்த மாவட்ட நிர்வாகம் நடவடிக்கை எடுக்க உள்ளது.
## மேற்கோள்கள்

பகுப்பு:சேலம் மாவட்டம்
பகுப்பு:தமிழ்நாட்டிலுள்ள கணவாய்கள்
பகுப்பு:தருமபுரி மாவட்டம்
இடப வாகனம்

**ரிஷப வாகனம்** அல்லது **விடை வாகனம்** (Rishabha Vahanam) என்பது திருவிழாக்களின் பொழுது உற்சவ சிவபெருமான் எழுந்தருளும் வாகனங்களில் ஒன்றாகும். இந்து சமய புராணங்களிபடி ரிஷபம் என்பது சிவனின் வாகனம் ஆகும். 
## ரிஷப அமைப்பு
ரிஷப வாகனாமது மரத்தினால் செய்யப்படுகிறது. இதன் தொன்மையைக் காக்க வெள்ளியாலும், தங்கத்தாலும், பித்தளையாலும் காப்புகள் செய்யப்பட்டு போடப்படுகின்றன. ரிஷப வாகனமானது நின்ற நிலையில் உள்ளது ரிஷபத்தின் நாக்கு மேல்வாயை நக்கியவாறு உள்ளதாகவும் கழுத்தில் மணிகள் மாலைகளாக உள்ளது போல அழகுற வடிக்கப்பட்டுள்ளது. வாகனத்தின் மேல் உற்சவரை அமர்த்த ஏதுவாக தாங்கு பலகை அமைக்கப்படுகிறது.

## கோயில்களில் உலா நாட்கள்
* திருவண்ணாமலை சிவாலயத்தில் கார்த்திகை தீபத்திருவிழாவின் 5ம் நாள் உற்சவ விழாவில்  வெள்ளி பெரிய ரிஷப வாகனத்தில் உண்ணாமுலையம்மன் உடனுறை அண்ணாமலையார் உலா வருகிறார்.
* கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவிழாவின்போது தேர்த் திருவிழாவுக்கு முந்தைய நாட்களில் நடக்கும் உற்சவங்களில்  ரிஷப வாகன உற்சவமும் ஒன்று.

## மேற்கோள்கள்

## இவற்றையும் காண்க

* கண்ட பேரண்ட பட்சி வாகனம்
* தாரகாசுர வாகனம்
* அதிகார நந்தி வாகனம்
* புருசா மிருக வாகனம்

## படக்காட்சியகம்

File:Vazhappally Rishabha Vahanam.png|வாழப்பள்ளி கோவில் ரிஷப வாகனம்
File:Vaikom Rishabha Vahanam getting decorated.jpg|வைக்கம் கோயிலில் ரிஷப வாகன உற்சவம்


## வெளி இணைப்புகள்

பகுப்பு:சிவ வாகனங்கள்
பகுப்பு:இந்து சமய கோயில் வாகனங்கள்
ஹவுரா–சென்னை முதன்மை வழித்தடம்

**ஹவுரா - சென்னை முதன்மை வழித்தடம்** அல்லது **ஹவுரா - சென்னை முக்கிய வழித்தடம்** சென்னை மற்றும் கொல்கத்தாவை இந்தியாவின் கிழக்கு கடற்கரைச் சமவெளி ஊடாக இணைக்கிறது. இது  மேற்கு வங்காளம், ஒடிசா, ஆந்திரப்பிரதேசம் மற்றும் தமிழ்நாடு ஆகிய மாநிலங்கள் வழியே 1,661 கிலோமீட்டர்கள் (1,032 மைல்) தொலைவினை கடக்கிறது 

## சான்றுகள்

பகுப்பு:இந்தியாவில் தொடருந்து வழித்தடங்கள்
கர்ணன் (நீதிபதி)

**சின்னச்சாமி சுவாமிநாதன் கர்ணன்** அல்லது **சி. எஸ். கர்ணன்** () (Chinnaswamy Swaminathan  Karnan or C. S. Karnan) (பிறப்பு: 12 சூன் 1955), கடலூர் மாவட்டம், விருத்தாச்சலம்  வட்டம், மங்கலம்பேட்டை அருகே உள்ள கர்நத்தம் கிராமத்தில் 12 சூன் 1955 அன்று பிறந்தவர். ஆசிரியரான இவரின் தந்தை இந்தியக் குடியரசுத் தலைவரிடமிருந்து நல்லாசிரியர் விருது பெற்றவர். காலம் சென்ற இவரின் தாயார் கமலம் அம்மாள், இல்லத்தரசியாக இருந்து கொண்டே குழந்தைகளுக்கு பள்ளிப்பாடங்கள் கற்றுக் கொடுத்தவர்.

## இளமையும், கல்வியும்
மங்கலம்பேட்டை பேரூராட்சியில் உள்ள உயர்நிலைப் பள்ளியில் பள்ளி இறுதியாண்டு வரை படித்து, பின் விருத்தாசலம் கலைக் கல்லூரியில் ஓராண்டு படிப்பான பல்கலைக்கழக புகுமுக வகுப்பை முடித்து விட்டு, சென்னைப் புதுக்கல்லூரியில் மூன்றாண்டு அறிவியல் பட்டப் படிப்பை முடித்தார். பின்னர் 1983-இல் சென்னை சட்டக் கல்லூரியில் மூன்றாண்டு சட்டப் படிப்பை முடித்தவர்.

## வழக்கறிஞர் பணி
பின்னர் சென்னை நீதிமன்றங்களில் சிவில் வழக்குகளை கவனித்துக் கொண்டிருந்த கர்ணன், சென்னை பெருநகரக் குடிநீர் வடிகால் துறையில் சட்ட ஆலோசகராகவும், தமிழ்நாடு அரசு மற்றும் இந்திய அரசின் வழக்குகளை நடத்தி வந்தார்.

## உயர்நீதிமன்ற நீதிபதியாக
சென்னை உயர்நீதிமன்றத்தில் எட்டு ஆண்டுகள் நீதிபதியாக பதவி வகித்தார். பின்னர் நீதியரசர் கர்ணனை, இந்திய உச்சநீதிமன்றத்தின் பரிந்துரையின் பேரில் கொல்கத்தா உயர்நீதிமன்ற நீதிபதியாக பணி மாறுதலாகிப் போனார்.

இம்மாறுதல் உத்தரவு தொடர்பாக, நீதியரசர் சி. எஸ். கர்ணன் இந்தியப் பிரதமர் அலுவலகம், இந்திய உச்சநீதிமன்ற தலைமை நீதிபதி உள்ளிட்டோருக்கு புகார் மனுக்களை அனுப்பினார்.  மேலும் சென்னை உயர் நீதிமன்ற நீதிபதிகளுக்கு எதிரான ஊழல் குற்றச்சாட்டுகளை இந்தியப் பிரதமருக்கு  கடிதம் மூலம் தெரிவித்திருந்தார்.

## நீதிமன்ற அவமதிப்பு வழக்கு
நீதிபதி சி. எஸ். கர்ணனின் செயல் நீதிமன்ற அவமதிப்பாக கருதிய இந்திய உச்சநீதிமன்றம், தாமாக முன்வந்து கர்ணன்  மீது நீதிமன்ற அவமதிப்பு வழக்கு பதிவு செய்து விசாரித்து வருகிறது.

 இவ்வழக்கின் காரணமாக மே மாதம் 8 ஆம் திகதி 2017 ஆண்டு இவருக்கு உச்ச நீந்திமன்ற நீதிபதிகள் சகதீசு சிங் கேகர், தீபக் மிஸ்ரா, சலமேஸ்வர், ரஞ்சன் கோகோய், மதன் பி.லோக்குர்,பி.சி.கோஸ், குரியன் ஜோசப் போன்றோரின் தீர்ப்பின்படி 6 மாதங்கள் சிறை தண்டனை விதிக்கப்பட்டுள்ளது. இதன் மூலம் இந்திய வரலாற்றிலேயே உயர் நீதிமன்ற நீதிபதி ஒருவருக்கு சிறை தண்டனை வழங்கப்பட்டுள்ளது இதுவே முதல் முறையாகும்.

## கடைசித் தீர்ப்பு
இவரின் பணி ஓய்வு 2017 ஆம் ஆண்டு ஜூன் மாதம் 12 ஆம் திகதியோடு முடிவடைந்தது. அந்த நேரத்தில் உச்ச நீதிமன்ற நீதிபதிகள் 7 பேருக்கு இவர் 5 ஆண்டுகள் சிறை தண்டனையும், தலா 1 லட்சம் அபராதமும் விதித்து தீர்ப்பு வழங்கினார்.

## மேற்கோள்கள்


பகுப்பு:1955 பிறப்புகள்
பகுப்பு:வாழும் மக்கள்
பகுப்பு:கடலூர் மாவட்ட மக்கள்
பகுப்பு:சென்னை உயர் நீதிமன்ற நீதிபதிகள்
நீதிமன்ற அவமதிப்பு

**நீதிமன்ற அவமதிப்பு** (Contempt of court), ஒருவர் ஒரு நீதிமன்றம் வழங்கிய தீர்ப்பு அல்லது உத்தரவு அல்லது வழிகாட்டு நெறிகளை மதிக்காது செயல்படுவதை நீதிமன்ற அவமதிப்பு என்பவர்.

ஒருவர் நீதியரசரின் அவையில் வேண்டுமென்றே நீதியரசர்களிடம் மரியாதைக் குறைவாக நடந்து கொள்வதும், நீதிமன்றத்தின் செயல்பாட்டில் இடையூறு செய்வதும், அல்லது ஒருவர் வேண்டுமென்றே நீதிமன்ற உத்தரவுகளுக்கு கீழ்படியாமல் இருப்பதும் நீதிமன்ற அவமதிப்பிற்குரிய செயல்களாகக் கருதப்படும்.

ஒருவர் நீதிமன்றத்தை அவமதித்து விட்டார் என்ற காரணத்திற்காக, நீதிமன்றம் சமபந்தப்பட்டவருக்கு நீதிமன்றக் கட்டளை  (court order) அனுப்பி நீதிமன்றத்தில் நேரில் வந்து அதற்குரிய விளக்கம் அளிக்கும் படி நீதிமன்றம் உத்தரவிடலாம்.

## மேற்கோள்கள்

## இலக்கியத்தில்
*Scarce, Rik. "Contempt of Court: A Scholar's Battle for Free Speech from behind Bars" (2005) ().

## வெளி இணைப்புகள்

* 

பகுப்பு:சட்ட முறைமைகள்
ரந்தம்பூர் கோட்டை

**ரந்தம்பூர் கோட்டை** (Ranthambore Fort) இந்திய மாநிலமான இராஜஸ்தானில் சவாய் மாதோபூர் நகரத்திற்கு அருகே அமைந்த ரந்தம்பூர் தேசியப் பூங்காவின் பரப்பில் அமைந்துள்ளது.

சௌகான் வம்ச ராஜபுத்திர மன்னரான ஹம்மிரதேவன் (1283-1301) ஆட்சிக் காலத்தில் ரந்தம்பூர் கோட்டை சிறப்புடன் விளங்கியது.

ரந்தம்பூர் கோட்டையை  உலகப் பாரம்பரியக் களங்களில் ஒன்றாக யுனேஸ்கோ நிறுவனம் 2013ஆம் ஆண்டில் அறிவித்துள்ளது.

## வரலாறு
ரந்தம்பூர் கோட்டை சௌகான் வம்ச ராஜபுத்திர ஆட்சியாளர்களால் கிபி 994-இல் நிறுவப்பட்டதாக கருதப்படுகிறது.

### சௌகான் ஆட்சியாளர்கள் காலம்

ரந்தம்பூர் கோட்டையின் முந்தைய பெயர் ராணாஸ்தம்பம் அல்லது ராணாஸ்தம்பபுரம் ஆகும். 
 
இக்கோட்டை முதலாம் பிரிதிவிராஜ் ஆட்சிக் காலத்தில் (1090-1110) சமண சமயத்துடன் இணைத்துப் பார்க்கப்படுகிறது.  12-ஆம் நூற்றாண்டில் வாழ்ந்த சித்தசேனசூரி என்பவரால், சமண சமய தீர்த்தங்கரர்களின் புனித தலங்களில் பட்டியலில் ரந்தம்பூர் கோட்டையும், அரண்மனையும் சேர்க்கப்பட்டது.  
முகலாயர்கள் காலத்தில் 19வது தீர்த்தங்கரரான மல்லிநாதரின் கோயில், ரந்தம்பூர் கோட்டையில் கட்டப்பட்டது.

1192-இல் கோரி முகமது  மூன்றாம் பிரிதிவிராஜ் சௌகானைத் தோற்கடித்து ரந்தம்பூர் கோட்டையைக் கைப்பற்றினான். பிரிதிவிராஜ் சௌகானின் மகன் நான்காம் கோவிந்தராஜன் கோரி முகமதுவிற்கு கப்பம் செலுத்தி ரந்தம்பூரை ஆண்டார். 

 
தில்லி சுல்தான் இல்டுமிஷ் 1226-இல் ரந்தம்பூர் கோட்டையை கைப்பற்றினார். சௌகான் வம்சத்தவர்கள் 1236-இல் சௌகான் தில்லி சுல்தானிடமிருந்த ரந்தம்பூர் கோட்டையை மீண்டும் கைப்பற்றினர். 1299-இல் அலாவுதீன் கில்சிக்கு துரோகம் செய்த முகமது ஷா என்பவருக்கு ரந்தம்பூர் மகாராஜா ஹமீர் தேவ் சௌகான் அடைக்கலம் தந்தார். இதனால் வெகுண்ட தில்லி சுல்தான் கில்ஜி 1301-இல் நேரடியாகத் தலையிட்டு ரந்தம்பூர் கோட்டையைப் போரில் வென்றார்.

### உதய்பூர் இராச்சியத்தில்
உதய்பூர் இராச்சியத்தின் மன்னர் ராணா ஹமீர் சிங்  (1326–1364) மற்றும் ராணா கும்பா (1433–1468) ஆட்சிக்காலங்களில் ரந்தம்பூர் கோட்டை கைப்பற்றினர்.முதலாம் உதய் சிங் ஆட்சிக் காலத்தில் (1468–1473)  பூந்தி இராசபுத்திர ஹர சௌகான்  கையில் சென்றது. 
 
1569-இல் அக்பர் ரந்தம்பூர் கோட்டையை கைப்பற்றும் வரை குஜராத் சுல்தான் பகதூர் ஷாவிடம் 1532 முதல் 1535 முடிய இருந்தது.   

17-ஆம் நூற்றாண்டில் ரந்தம்பூர் கோட்டை ஜெய்ப்பூர் மகாராஜாவிடம் சென்றது. ஜெய்ப்பூர் மன்னர்கள் ரந்தம்பூர் கோட்டையைச் சுற்றியுள்ள பகுதிகளை விலங்குகளை வேட்டைக்களமாகக் கொண்டனர்.   இந்தியப் பிரிவினைக்குப் பின்னர் ஜெய்ப்பூர் இராச்சியத்தில் இருந்த இரந்தம்பூர் கோட்டையும், அதனைச் சுற்றியுள்ள பகுதிகளும் 1950-இல் இராஜஸ்தான் மாநிலத்தில் இணைக்கப்பட்டது. 

ரந்தம்பூர் கோட்டைக்குள் பிள்ளையார், சிவன் மற்றும் இராமர் கோயில்களும், சமண சமயத்தின் மூன்றவது தீர்த்தங்கரர் சம்பவநாதர் கோயிலும், ஐந்தாவது  தீர்த்தங்கரரான சுமதிநாதர் கோயிலும் உள்ளது.

## இதனையும் காண்க
*இராஜஸ்தானின் மலைக் கோட்டைகள்

## மேற்கோள்கள்

* An introduction to Ranthambore by Trip N Eat 

## வெளி இணைப்புகள்
* 

பகுப்பு:இந்தியாவில் உள்ள உலக பாரம்பரியக் களங்கள்
பகுப்பு:இராஜஸ்தான் கோட்டைகள்
பகுப்பு:இராஜஸ்தான் வரலாறு
பகுப்பு:இராஜஸ்தானில் உள்ள சுற்றுலாத் தளங்கள்
காக்ரோன் கோட்டை

**காக்ரோன் கோட்டை** (Gagron Fort) இந்தியாவின் இராஜஸ்தான் மாநிலத்தின் ஜாலாவார் மாவட்ட ஹதோதி பகுதியில் உள்ள மலையில் அமைந்துள்ளது. இக்கோட்டை ஆரவல்லி மலையாலும் மற்றும் காளி சிந்து நீராலும் சூழ்ந்த கோட்டையாகும். 

இராஜஸ்தானின் மலைக் கோட்டைகளில் ஒன்றான காக்ரோன் கோட்டையை உலகப் பாரம்பரியக் களங்களில் ஒன்றாக யுனேஸ்கோ நிறுவனம் 2013ஆம் ஆண்டில் அறிவித்துள்ளது.

## வரலாறு

## மேற்கோள்கள்

## வெளி இணைப்புகள்

பகுப்பு:இராஜஸ்தான் கோட்டைகள்
பகுப்பு:இராஜஸ்தான் வரலாறு
பகுப்பு:இராஜஸ்தானில் உள்ள சுற்றுலாத் தளங்கள்
அலெக்சாந்தர் துபியாகோ

**அலெக்சாந்தர் திமித்ரியேவிச் துபியாகோ** (*Alexander Dmitriyevich Dubyago*, , திசம்பர் 5 (18), 1903, கசான் - அக்தோபர் 29, 1959, கசான்) ஒரு சோவியத் ஒன்றிய வானியலாளர் ஆவார். இவர்கோட்பாட்டு வானியற்பியல் வல்லுனரும் ஆவார். நிலாவின் துபியாகோ குழிப்பள்ளம் இவரது நினைவாகவும் இவரது தந்தையார் திமித்ரி துபியாகோ அவர்களின் நினைவாகவும் பெயர் இடப்பட்டுள்ளது.

## வாழ்க்கை
இவர் 1903 திசம்பர் 18 இல் பேரரசு கால உருசியாவில் கசான் பல்கலைக்கழகத்தில் வானியல் பேராசிரியராக இருந்த திமித்ரி துபியாகோவுக்கு மகனாகப் பிறந்தார். 

## மேற்கோள்கள்

பகுப்பு:1903 பிறப்புகள்
பகுப்பு:1959 இறப்புகள்
பகுப்பு:சோவியத் வானியலாளர்கள்
பகுப்பு:உருசிய வானியலாளர்கள்
பகுப்பு:சோவியத் வானியற்பியலாளர்கள்
பகுப்பு:உருசிய வானியற்பியலாளர்கள்
தங்கமீன்

**தங்கமீன்** (*goldfish*, *கராசியசு அராடசு*) நன்னீரில் வாழும் மீன் ஆகும். இது சைப்பிரினிடே குடும்ப வகையை சேர்ந்தது. ஆரம்ப காலத்திலிருந்து இம்மீன் வீடுகளில் வளர்க்கப்பட்டது. மேலும் பொதுவாக இவை மீன் தொட்டிகளில் வைக்கப்படும் மீன் ஆகும்.

ஒப்பீட்டளவில் கெண்டை குடும்பத்தின் சிறிய அங்கத்தவரான தங்கமீனானது (கொய் கெண்டை, குரூஸின் கெண்டை ஆகியவற்றை உள்ளடக்கியது), கிழக்கு ஆசியாவை பிறப்பிடமாக கொண்ட குறைவான வண்ணமுடைய கெண்டை மீனின் வீட்டில் வளர்க்கப் பழக்கப்படுத்தப்பட்ட வகையாக உள்ளது. இது ஆயிரம் வருடங்களுக்கு முன்னர் முதன்முதலாக சீனாவில் வீடுகளில் வளர்க்கப்பட்டது. மேலும் இதன் வேறுபட்ட இனங்கள் விருத்தி செய்யப்பட்டு வருகிறது. தங்க மீன்களின் இனங்கள் அவற்றின் அளவு, உடல் வடிவம், மீன் துடுப்பு கட்டமைப்பு மற்றும் நிறத்தை (வெவ்வேறு கலவைகளானா வெள்ளை, மஞ்சள், ஆரஞ்சு, சிவப்பு, பழுப்பு, கருப்பு)  பொறுத்துப் பெரிதும் வேறுபடும்.

தங்க மீன்களின் மாறும் தன்மையானது பொதுவாக ஏனைய சைபிரிட் இனங்களில் அதாவது பொதுவான கெண்டைகள், ஐரோப்பிய மீன் வகைகளிலிருந்து எழுந்தது.

## வகைப்பாடு
பல நூற்றாண்டுகளாக தேர்ந்தெடுக்கப்பட்ட வளர்ப்பு முறைகளில் மேற்கொள்ளப்படும் இனப்பெருக்கத்தால் வேறுபட்ட நிறங்களில் உள்ள பல வகை மீன்கள் பெறப்படுகின்றன. அதில் சில வழமையான தங்க நிறத்தில் இருந்து முற்றிலும்  மாறுபட்டதாக இருக்கிறது. மேலும் சில உடல் வடிவங்களும், துடுப்பு, கண் என்பனவும் மாறுபட்டுக் காணப்படும். சில வகை தங்க மீன்கள் தொட்டிகளில் மட்டுமே வளரும். இவை மற்றைய நீர் நிலைகளில் உள்ள தங்க மீன்களில் இருந்து வேறுபட்டிருக்கும்.  தற்காலத்தில் சீனாவில் 300 இனங்கள் அடையாளம் காணப்பட்டுள்ளது. பெரும்பான்மையான தங்கமீன்கள் சீனாவில் இருந்தே உற்பத்தியாகின்றன. சில பிரதான வகைகளாவன:

## உயிரியல்
### அளவு
2008 ஏப்ரல் மாதம், மிக பெரிய தங்க மீனாக 19 அங்குலம் (49&nbsp;செமீ ) உடைய தங்க மீன் நெதர்லாந்தில் கண்டுபிடிக்கப்பட்டதாக பிபிசியால் அறிவிக்கப்பட்டது. இதேவேளை இங்கிலாந்தில் தொட்டியில் செல்லப்பிராணியாக வளர்க்கப்பட்ட "கோல்டி" என்ற பெயர் கொண்ட தங்கமீன் 15 அங்குலம் (38&nbsp;செமீ ) உம், 0.91கிலோகிராம் நிறை கொண்டதாகவும் இருந்தது. இது நெதர்லாந்தில் கண்டுபிடிக்கப்பட்ட தங்க மீனுக்கு அடுத்தபடியாக உலகின் இரண்டாவது பெரிய தங்க  மீன் ஆகும்.

### பார்வை
தங்க மீன்கள் பார்வை திறன் கொண்ட மீன் வகை ஆகும். இவை நான்கு வகையான கூம்பு செல்களை கொண்டுள்ளதுடன் சிவப்பு, பச்சை, நீலம், ஊதா ஆகிய வேறுபட்ட நிறங்களை உணரக்கூடியது. இதற்கு நான்கு வேறுபட்ட முதன்மை நிறங்களை பிரித்தறியும் திறன் உள்ளது.

### அறிவாற்றல் திறன்
தங்கமீன் வலுவான துணை கற்றல் திறன்களையும், அதே போல் சமூக கற்றல் திறன்களையும் கொண்டுள்ளது. அதுமட்டுமல்லலாது, தங்கள் காட்சி கூர்மையால் தனிப்பட்ட மனிதர்கள் வேறுபடுத்தி  அடையாளம் காண்கிறது. உரிமையாளர்களை காணும் போது இதன்  செயற்பாடு வேறுபடும்  (தொட்டியை சுற்றி வேகமாக நீச்சலடித்தல்,  உணவுக்காக வாயை அசைத்தல்) மற்ற மக்கள் தொட்டி அணுகும் போது மறைந்து கொள்ளவும் செய்யும்.

தங்க மீன்களுக்கு  மூன்று மாதத்திற்கு நினைவக சுழற்சி இருக்கும்  மற்றும் பல்வேறு வடிவங்கள், நிறங்கள் மற்றும் ஒலிகள் வேறுபடுத்தி அறியும் திறன் உள்ளது .நேர்மறை வலுவூட்டல் பயன்படுத்தி, வேறுபட்ட நிறங்களை கொண்ட ஒளி சமிஞ்சைகளை அடையாளம் காண பயிற்று விக்க முடியும். அதன் உணவோடு தொடர்பு பட்ட  நிறங்களுக்கு கூடுதலான பதில் தருவதாக அதன் செயற்பாடுகள் இருக்கும்.

## குறிப்புகளும் மேற்கோள்களும்

## வெளி இணைப்புகள்

* 
* 
* Bristol Aquarists' Society: Goldfish&nbsp;— Photographs and descriptions of the different goldfish varieties.

பகுப்பு:அலங்கார மீன்கள்
திருகுச்சாவி

thumb|413x413px|ஒரு முனையில் திறந்தும், மறுமுனையில் வளையமும் கொண்ட திருகுச்சாவிகளின் திரள்குழு. இது போன்றவைகளை பொதுவாக "இணைவுச்" சாவிகள் எனப்படும்.
**திருகுச்சாவி** (அல்லது சுருக்கமாக 'சாவி') என்பது (மரைவில்லை மற்றும் திருகாணிகளை போல) திருக்கக்கூடியவைகளில் திருகுவிசையை இயந்திர அனுகூலத்துடன் (Mechanical advantage) செலுத்தவும், பிடிமானம் அளிக்கவும் உபயோகிக்கப்படும் ஒரு கருவி ஆகும்.

பிரித்தானிய ஆங்கிலத்தில், இதை 'ஸ்பேனர்' (*spanner*) என்றும், வட அமெரிக்க ஆங்கிலத்தில் 'ரென்ச்' (*wrench*) என்றும் அறியப்படும்.

உயர்தர சாவிகள் குரோமியம்-வனேடியம் உருக்குலோக கோல் எஃகினால் ஆனவை. அரிமானத்தை தவிர்க்க அதன்மீது அடிக்கடி குரோமிய முலாம் பூசப்படும்.

## வகைகள்

## மேற்கோள்கள்

பகுப்பு:மரவேலைக் கைக்கருவிகள்
பகுப்பு:உலோகவேலைக் கைக்கருவிகள்
பகுப்பு:திருகுச்சாவிகள்
யானை வாகனம்

**யானை வாகனம்** என்பது இந்துக் கோயில்களில் திருவிழாக்களின் பொழுது உற்சவமூர்த்திகள் ஊர்வலத்தில் எழுந்தருளும் வாகனங்களில் ஒன்றாக உள்ளது. இந்து சமயப் புராணங்களின்படி இந்திரனின் வாகனமாக ஐராவதம் யானை உள்ளது.   

## இந்து தொன்மவியலில் யானைகள்

ஐராவதம் எனும் வெள்ளை யானை திருமாலிடம் இருந்து தோன்றி, பின் இந்திரனிற்கு வாகனமானதாக கூறப்படுகிறது. 

உலகினை அட்ட யானைகள் தாங்குவதாக இந்து சமயத்தில் நம்பிக்கை உள்ளது. இதனை அட்டதிக் கஜங்கள் என்கின்றனர். அதன்படி கிழக்கில் ஐராவதம் என்ற ஆண் யானையும் அதன் பெண் இணையான அப்ரமுவும், தென்கிழக்கில் புண்டரீகனும் கபிலனும், தெற்கில் வாமனனும் பிங்களமும்,தென்மேற்கில் குமுதா, அனுபமாவும் மேற்கில் அஞ்சனா, தாம்ரகர்ணிகாவும், வடமேற்கில் புஷ்பதந்தா, கப்ரதந்தியும் வடக்கில் எபர்வபௌமா, அங்கினாவும் வடகிழக்கில் ஸுப்ரதிகா, அஞ்சனாவதி அல்லது அமரகோசா என்ற யானைகள் இருப்பதாக புராணங்கள் கூறுகின்றன.

## வாகன அமைப்பு
யானை வாகனமானது மரத்தால் செய்யப்பட்டு, மேற்புரம் உலோகத் தகடுகளால் காப்பும், அழகும் செய்யப்பட்டுகின்றன. யானை நின்றுள்ளது போல வடிவமைக்கப்பட்டு இருக்கும். யானை வாகனத்தின் மீது உற்சவரை அமர்த்த ஏதுவாக தாங்கு பலகைகள் கூடுதலாக அமைக்கப்படுகின்றன.

## நடை
இந்து சமய கோயில்களில் யானை வாகனம் உற்சவர்  திருவுலா செல்ல பயன்படுத்தப்படுகிறது. சிவாலயங்கள், திருமால் கோயில்கள் மற்றும் அம்மன் கோயில்கள் என எல்லா கோயில்களிலும் யானை வாகனம் பயன்படுத்தப்படுகிறது. 

சில கோயில்களில் யானை வாகனத்தின் துதிக்கை மூன்று நான்கு பாகங்களாக பிரிக்கப்பட்டுள்ளது. துதிக்கையின் பாகங்கள் வண்ணச் சித்திர துணியால் இணைக்கப்பட்டுள்ளன. இதனால் வீதியுலாவின் போது யானை துதிக்கை ஆடுவது போல தோன்றும். 

யானை வாகனத்தில் உள்ள தாங்குபலகையில் உற்சவர் கட்டப்பட்டு வாகனத்தின் முன்புறம் முதலில் தூக்கப்படுகிறது. பிறகு வாகனத்தின் பின்புறம் தூக்கப்படும் இவ்வாறு செய்வது நிஜ யானை எழுவது போல இருக்கும். யானை வாகனத்தினை யானை நடப்பது போல வாகன தாங்கிகள் நடத்துவர். இந்த நடை சாய் நடை என்றும் ஏசல் என்றும் அழைக்கப்படுகிறது. 

## உலா நாட்கள்
* தமிழ்நாட்டின் கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவிழாவின்போது தேர்த் திருவிழாவுக்கு முந்தைய நாளில் நடக்கும் உற்சவத்தில் யானைவாகன உற்சவமும் ஒன்று. இவ்வாறு யானை வாகனத்தில் கடவுளர் ஊர்வலம் வருதலை யானைவாகன சேவை என்று அழைக்கின்றனர்.
* திருவெள்ளறை புண்டரீகாட்ச பெருமாள் கோவில் பிரம்மோத்சவத்தின் 6ம் நாளில் யானை வாகனத்தில் புண்டரீகாட்ச பெருமாள் வலம் வருகிறார். 
* திருச்சிராப்பள்ளி மாவட்டத்தில் திருவரங்கம் ரெங்கநாதர் கோயிலில் தைத்தேர்விழாவின் ஆறாம் நாள் நம்பெருமாள் வெள்ளி யானை வாகனத்தில் உலா வருகிறார்.
* கரூர் மாவட்டத்தில் தான்தோன்றி மலை முத்துமாரியம்மன் மற்றும் பகவதி அம்மன் கோயிலில் பங்குனி மாத தேர்த்திருவிழாவில் முத்து மாரியம்மன் யானை வாகனத்தில் திருவீதி உலா வருகிறார்.

## படக்காட்சியகம்

File:வெள்ளை யானை வாகனம் பராய்துறைநாதர் கோயில்.jpg|வெள்ளை யானை வாகனம் பராய்துறைநாதர் கோயில்
File:யானை வாகனம்.jpg|யானை வாகனம்
File:Parthasarathy Perumal Yaanai Vahanam.png|திருவல்லிக்கேணி பார்த்தசாரதி கோயில் யானை வாகனம்


## இவற்றையும் காண்க

* கண்ட பேரண்ட பட்சி வாகனம்
* தாரகாசுர வாகனம்
* அதிகார நந்தி வாகனம்
* புருசா மிருக வாகனம்

## ஆதாரங்கள்


## வெளி இணைப்புகள்

* திருவிழாக்களின் தத்துவம் - கே. சுவர்ணா - நக்கீரன் - 01-05-14
* யானை வாகனம் - குங்குமம் இணையதளம்

பகுப்பு:இந்து சமய கோயில் வாகனங்கள்
அதோதி

**ஹதோதி** (Hadoti (हाड़ौती), முன்னர் பூந்தி சமஸ்தானம் என அழைக்கப்பட்டது. ஹதோதி பிரதேசம் தற்கால மேற்கு இந்தியாவின் இராஜஸ்தான் மாநிலத்தின் கிழக்குப் பகுதியில் உள்ள தற்போதைய  பூந்தி,  கோட்டா, ஜாலாவோர் மற்றும் பாரான்  மாவட்டங்களை உள்ளடக்கியது. 

ஹதோதி பிரதேசத்தின் மேற்கில் மேவாரும், வடமேற்கில் அஜ்மீரும், தெற்கில் மால்வாவும், கிழக்கில் மத்தியப் பிரதேச மாநிலத்தின் கிர்டு பிரதேசமும் எல்லைகளாக அமைந்துள்ளது.

## புவியியல்
இராஜஸ்தான் மாநிலத்தின் தென்கிழக்கு பகுதியில் அமைந்துள்ள ஹதோதி பிரதேசத்தின், கிழக்கில் மால்வா பீடபூமியும், மேற்கில் ஆரவல்லி மலைத்தொடரும், தென்மேற்கில் மேவார் பீடபூமியும் பிரதேசமும் சூழ்ந்துள்ளது.  

ஹதோதி பகுதியில் பாயும் முக்கிய ஆறு சம்பல் ஆறும் மற்றும் அதன் துணை ஆறுகளான காளி சிந்து ஆறு மற்றும் பார்வதி ஆறு, சக்கன் ஆறுகள் ஆகும். ஹதோதி பிரதேச வண்டல் மண்ணால் விளைநிலங்கள் வளம் கொழிக்கிறது.

## மொழிகள்
* ஹதோதி மொழி 
* இந்தி
* ஆங்கிலம் 

## வரலாறு

பிரதிகார மீனா வம்சத்தின் துணை கிளையான மீனா வம்ச மன்னர் பூந்த மீனா என்பவர் முதலில் ஹதோதி பிரதேசத்தில் தமது பெயரில் பூந்தி நகரத்தை நிறுவினர். 1342-இல் ஜெய்தா மீனா எனும் மன்னரிடமிருந்து ராவ் தேவ் ஹட்டா எனும் மன்னர் பூந்தி நகரத்தைக் கைப்பற்றி, அப்பிரதேசம் முழுமைக்கும் ஹதோதி எனப் பெயரிட்டார். 

## ஹதோதியின் மன்னராட்சிகள்
இந்திய விடுதலைக்கு பின்னர் 1949 முடிய ஹதோதி பிரதேசத்தில் பிரித்தானிய இந்திய அரசுக்கு கப்பம் செலுத்தி ஆண்ட மூன்று சுதேச சமஸ்தானங்களின் விவரம்: 
* பூந்தி சமஸ்தானம் - 1342 – 1949
* ஜாலவர் சமஸ்தானம் - 1838 –1949
* கோட்டா சமஸ்தானம் 17-ஆம் நூற்றாண்டு – 1949

இந்திய விடுதலைக்குப் பின்னர் ஹதோதி பிரதேசத்தில் இருந்த இம்மூன்று மன்னராட்சிப் பகுதிகளும் 1949-இல் இந்தியாவுடன் இணைந்தன.

## சுற்றுலாத் தலங்கள்
ஹதோதி பிரதேசத்தில் காக்ரோன் கோட்டை போன்ற பல  கோட்டைகளும், அரண்மனைகளும், பறவைகள் மற்றும் விலங்குகள் காப்பகங்களும் உள்ளது. 

## மேற்கோள்கள்


## வெளி இணைப்புகள்
* Unexplored Monsoon Destinations in Rajasthan
* HAVE YOU BEEN TO HADOTI IN RAJASTHAN?

பகுப்பு:ராஜஸ்தான் புவியியல்
பகுப்பு:இராஜஸ்தான் வரலாறு
தேர்முட்டி மண்டபம்

**தேர்முட்டி மண்டபம்** என்பது  இந்தியாவிலும், இலங்கையிலும் இந்துக் கோயில்களில் இடம்பெறும் ஆண்டுத் திருவிழாக்களில் மிக முக்கியமான திருவிழாவான தேர்த் திருவிழாவின்போது தேரில் உற்சவரை ஏற்றவும் தேர் உலா முடிந்தபின் உற்சவரை இறக்கவும் கட்டப்பட்ட ஒரு மண்டபமாகும். இந்த மண்டபத்தின் தரைப்பகுதியானது ஏறக்குறைய தேரில் உற்சவரை வைக்கும் பீடத்துக்கு இணையான உயரம் கொண்டு இருக்கும். இந்த உயரமான இடத்தில் உற்சவரை தேரில் ஏற்றுவதற்கு முன்னும் இறக்கிய பின்னும் சற்று நேரம் வைத்திருப்பர் இந்த இடத்தில் நான்கு கால் மண்டபமோ அல்லது ஆறு கால் மண்டபமோ கட்டப்பட்டிருக்கும் மண்டபத்தின் மையத்தில் உற்சவரை வைக்க ஏதுவாக ஒரு மேடை அமைத்திருப்பர். இந்த தேர்முட்டி மண்டபத்துக்குச்  செல்ல அகலமான படிக்கட்டுகள் அமைக்கப்பட்டிருக்கும். தேர்முட்டி மண்டபத்தில் இருந்து தேரில் உற்சவரை ஏற்ற மரத்தால் ஒரு தற்காலிகப் பாலத்தை அமைப்பர் தேரில் உற்சவரை அமர்த்தியபின் இந்த மரப்பாலத்தை அகற்றியபின் தேரோட்டம் நடக்கும். சில கோயில்களில் ஒன்றுக்கும் மேற்பட்ட தேர்கள் இருக்கும் அந்தந்தத் தேர்களை நிறுத்திவைக்கும் இடத்தை ஒட்டி தனித்தனியாக தேர்முட்டி மண்டபங்கள் கட்டப்பட்டிருக்கும்.
## மேற்கோள்கள்

பகுப்பு:கோயில் கட்டிடக்கலை
கோவை ஆர் எச் - 3

**கோவை கலப்பின நெல் - 3** *(CORH 3)* என்பது; வீரியம் மிகுந்த புதிய ஒட்டு இரக நெல் வகையாகும். தமிழ்நாடு வேளாண்மைப் பல்கலைக்கழகத்தின் செல்கூழ் மரபணு ஆண் மலட்டு வரிசை எனப்படும் "சி எம் எஸ் 2 ஏ" *(TNAU CMS 2A)* என்ற நெல் இரகத்தையும், சிபி 87ஆர் (*CB 87R*) என்ற நெல் இரகத்தையும் இயற்கை முறையில் ஒட்டுச் சேர்த்துக் கிடைக்கப்பெறும் நெல் வகையான இது, 110 - 115 நாட்களில் அறுவடைக்கு தயாராகக்கூடிய குறுகியகால நெல் வகையாகும். ஒரு எக்டேருக்கு சுமார் 6000 கிலோ வரையில் மகசூலை ஈட்டக்கூடிய இந்த நெல் இரகம், நடுத்தரத் தானிய அமைப்புடன்கூடிய வெண்ணிற அரிசியை கொண்டதாகும்.

## பருவக்காலம்
குறுகியகால நெற்பயிரான கோ ஆர் எச் 3, கரூர், பெரம்பலூர் மற்றும் அரியலூர் மாவட்டங்களில் சூன் - யூலையில் தொடங்கும் குறுவைப் பருவத்திலும், மற்றும் திசம்பர் - சனவரியில் தொடங்கும் நவரைப் பருவத்திலும், மேலும் திசம்பர் - சனவரியில் சேலம் மற்றும் நாமக்கல் மாவட்டங்களில் நவரைப் பருவத்தில் மட்டும் பயிரிட ஏற்றதாக கூறப்டுகிறது.  

## பண்புகள்
உயர்ரக விளைச்சல் தரும் சிறப்புடைய இந்நெல் இரகம், நடுத்தரச் சன்னாமான அரிசியை உடையது. மேலும், சோற்றுக்கு ஏற்றப் பண்புகொண்ட இது, நெடுநாள் சேமிக்கும் திறனுடையது.

## திறன்கள்
தமிழ்நாடு வேளாண்மைப் பல்கலைக்கழகம் 2006 இல் வெளியிடப்பட்ட, ஒரே நேரத்தில் ஒத்துப் பூக்கும் தன்மையைப் பெற்ற இதன் நெற்பயிர்கள், குலை நோய் எனும் எரிபந்த நோய், துங்குரோ நச்சுயிரி (*Tungro Virus*), புகையான் பூச்சி (*Fulgoridae*), மற்றும் "பச்சை தத்துப் பூச்சிப்" போன்றவைகளை எதிர்க்கும் திறன் படைத்தாக கூறப்படுகிறது.

## இவற்றையும் காண்க
* கோவை ஆர் எச் - 1
* கோவை ஆர் எச் - 2
* கோவை ஆர் எச் - 4

## புற இணைப்புகள்
* தி இந்து - (ஆங்கிலம்) TNAU asks farmers to grow CORH3 hybrid rice 
* கோ ஆர் எச் 3 நெற்பயிர்

## சான்றுகள்

பகுப்பு:நெல் வகைகள்
2017 தமிழ்நாட்டு எரிவாயு அகழ்வு எதிர்ப்புப் போராட்டங்கள்

**தமிழ்நாட்டு எரிவாயு அகழ்வு எதிர்ப்புப் போராட்டங்கள்**  என்று அறியப்படுவது நெடுவாசல்,  வடகாடு, நல்லாண்டார் கொல்லை உட்பட்ட ஊர்களில் இயற்கை எரிவாயு திட்டங்களைச் செயற்படுத்துவதை எதிர்த்து அந்த ஊர் மக்களாலும், மாணவர்களாலும், பல தரப்பட்டவர்களின் ஆதரவுடன் முன்னெடுக்கப்பட்ட எதிர்ப்புப் போராட்டங்கள் ஆகும்.  பெப்ரவரி 15 இல் நெடுவாசலில் இருந்து எரிவாயு அகழ்வு செய்யப்படும் என்று ஒன்றிய அரசு அறிவித்ததைத் தொடர்ந்து இருந்து மார்சு தொடக்கம் வரை இந்தப் போராட்டங்கள் தொடர்ச்சியாக நடைபெற்று வருகின்றன.  எரிவாயு அகழ்வினால் தங்கள் வேளாண்மையும், நீர் வளங்களும், நலமும், வாழ்முறையும் பாதிக்கப்படும் என்று ஊர் மக்கள் கூறுகின்றார்கள்.  எரிவாயு அகழ்வு நாட்டின் வருமானத்துக்கும் ஆற்றல் தன்னிறைவு இலக்கை எட்டவும் அவசியாமனது என்றும், எடுக்கப்படும் நிலங்களுக்கு ஈடு வழங்கப்படும் என்றும் ஒன்றிய அரசு கூறுகிறது.

நெடுவாசல் செயற்திட்டத்தை அரசு கைவிடும் என்று ஒன்றிய அமைச்சர்களால் உறுதிகூறப்பட்டதால் நெடுவாசல் மக்கள் இந்தப் போராட்டத்தை நிறுத்தியதாக மார்ச் 12 செய்திகள் கூறுகின்றன.  எனினும் வடகாடு உட்பட்ட பிற ஊர்களைச் சேர்ந்த மக்கள் தங்கள் போராட்டங்களைத் தொடர்கிறார்கள்.

## மேற்கோள்கள்


## வெளி இணைப்புகள்
* நெடுவாசல் போராட்டம் - மீத்தேனை சுவாசிக்க முடியுமா? நிலக்கரியை சாப்பிட முடியுமா?  - 
* Neduvasal: ‘Full-Time Protesters’ Use Social Media To Whip Up Fears Against Hydrocarbon Project - 

பகுப்பு:தமிழ்நாட்டில் எதிர்ப்புப் போராட்டங்கள்
பகுப்பு:2017 எதிர்ப்புப் போராட்டங்கள்
சுர்கோசெலி லெய்சிட்சு

டாக்டர் **சுர்கோசெலி லெய்சிட்சு** என்பவர் இந்தியாவின் வடகிழக்கு மாநிலமான நாகாலாந்தின் முதல்வராக 2017ம் ஆண்டு தேர்வானார். இவர் நாகாலாந்து மக்கள் முன்னணி கட்சியின் தலைவராவார்.

## அரசியல் வாழ்க்கை
நாகாலாந்து மாநிலத்தின் முதல் மாநிலக்கட்சியான நாகாலாந்து மக்கள் முன்னணி கட்சியை நிறுவியவர்களில் இவரும் ஒருவர். அங்காமி மொழி இலக்கியத்தில் புலமை வாய்ந்த கல்வியாளராக கருதப்படுபவர்.

## உசாத்துணை

பகுப்பு:1936 பிறப்புகள்
பகுப்பு:நாகாலாந்து முதலமைச்சர்கள்
பகுப்பு:வாழும் மக்கள்
அப்னா தளம் (சோனேலால்)

**அப்னா தளம் (சோனேலால்)** (*Apna Dal (Sonelal)*) என்பது உத்தரப் பிரதேச மாநிலத்திலுள்ள ஓர் அரசியல் கட்சியாகும். உத்தரப் பிரதேசத்தின் பூர்வாஞ்சல் பகுதியில் குறிப்பாக வாரணாசி, மிர்சாபூர் பகுதியில் இது அதிக செல்வாக்குடன் உள்ளது.  இதன் உறுப்பினர் அனுப்பிரியா பட்டேல் இந்திய மக்களவை உறுப்பினராக உள்ளார். மோதி தலைமையிலான பாசக அரசில் சுகாதாரம் மற்றும் குடும்பநலத்துறை இணை அமைச்சராக உள்ளார்.

இது 1995 ஆம் ஆண்டு உருவான அப்னா தளம் என்ற கட்சியிலிருந்து பிரிந்த கட்சியாகும். இக்கட்சியை 2016 டிசம்பர் 14 அன்று சவகர் லால் பட்டேல் உருவாக்கினார் . அனுப்பிரியா பட்டேல் மிர்சாபூர் தொகுதி உறுப்பினராக உள்ளார்.

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:உத்தரப் பிரதேச அரசியல் கட்சிகள்
சுகல்தேவ் பாரதிய சமாச் கட்சி

**சுகல்தேவ் பாரதிய சமாச் கட்சி** (*Suheldev Bharatiya Samaj Party*) உத்தரப் பிரதேச மாநிலக் கட்சியாகும். 2002இல் இதை பகுசன் சமாச் கட்சியின் முன்னாள் தலைவர்களில் ஒருவரான ஓம் பிரகாசு ராச்பார் தோற்றுவித்தார். அவரே அதை தலைமையேற்று நடத்துகிறார்.

கிழக்கு உத்திரப் பிரதேசத்தில் அதிகமுள்ள ராச்பார் இனக்குழுவை ஆதரித்து இக்கட்சி செயல்படுகிறது. உத்திரப் பிரதேசத்தை பிரித்து பூர்வாஞ்சல் (கிழக்கு உத்தரப் பிரதேசம்) மாநிலத்தை உருவாக்கவும், ராச்பார் இனத்தைப் பட்டியல் சாதியில் சேர்க்கவும் இக்கட்சி போராடுகிறது.

## மேற்கோள்கள்


பகுப்பு:இந்திய அரசியல் கட்சிகள்
ஈரல் வாயில் நாளம்

**ஈரல் வாயில் நாளம்** அல்லது **ஈரல் வாயினாளம்** (*hepatic portal vein*) என்பது இரைப்பை, பித்தப்பை, குடல், மண்ணீரல், கணையம் போன்ற உறுப்புகளில் இருந்து குருதியை கல்லீரலுக்கு எடுத்துச் செல்லும் ஒரு குருதிக் குழலிய அமைப்பாகும். சமிபாட்டுத்தொகுதியில் இருந்து ஈரல் வாயில் நாளம் மூலம் கல்லீரலுக்கு எடுத்துச் செல்லப்படும் போசணைப் பொருட்கள் உள்ளடங்கிய குருதி, கல்லீரலில் வடிகட்டப்பட்டும் நச்சுப் பதார்த்தங்கள் நீங்கி சுத்திகரிக்கப்பட்டும் உடலின் ஏனைய பகுதிகளுக்கு எடுத்துச் செல்லப்படுகின்றது. கல்லீரலுக்கு ஈரல் வாயினாளம் தவிர முறைமைக் கல்லீரல் நாடியும் குருதியை எடுத்துச் செல்கின்றது.

பொதுவாக நாளம் (சிரை) எனும் குருதிக் குழாய்கள் இதயத்துக்கு குருதியை எடுத்துச் செல்லும் அமைப்பாக உள்ளன. ஈரல் வாயில் நாளம் அவ்வாறில்லை எனும் காரணத்தால் மெய்யான நாளம் என்று கருதப்படுவதில்லை.
மேற்குடல் நடுமடிப்பு நாளம் மற்றும் மண்ணீரல் நாளம் ஆகியனவற்றின் சேர்க்கையால் ஈரல் வாயினாளம் உருவாகின்றது. ஈரல் வாயினாளத்தில் குருதி அழுத்தம் மிகைப்படுவது ஈரல் வாயினாள மிகையழுத்தம் எனப்படுகின்றது.

## உசாத்துணைகள்

பகுப்பு:சிரைகள்
ரோன் வீசுளி

**ரொனால்ட் பில்லியசு** "**ரோன்**" **வீசுளி** என்பவர் ஜே. கே. ரௌலிங்கின் *[[ஆரி பாட்டர்]]* தொடரில் வரும் முக்கிய புனைவுக் கதாப்பாத்திரம் ஆவார். இவரின் முதல் தோற்றம் *[[ஆரி பாட்டர் அண்டு த பிலோசபர்சு இசுடோன் (நூல்)|ஆரி பாட்டர் அண்டு த பிலோசபர்சு இசுடோன்]]* நூலில் புதிய மாணவராக ஆக்வாட்சுக்கு வரும் போது இடம்பெறுகின்றது.  இவர் ஆரி பாட்டரினதும், எர்மாயினி கிறேன்செர்-இனதும் உயிர் நண்பர் ஆவார். இவர் தூய இரத்தத்தில் பிறந்த குடும்பமான வீசுளி குடும்பத்தின் உறுப்பினர் ஆவார். இவர் கிறிபிண்டோர் இல்லத்தவர் ஆவார்.

பகுப்பு:ஆரி பாட்டர் கதாப்பாத்திரங்கள்
ஈரல் வாயினாள மிகையழுத்தம்

**ஈரல் வாயினாள மிகையழுத்தம்** (*Portal hypertension*) என்பது ஈரல் வாயில் நாளம் மற்றும் மண்ணீரல் நாளம், மேற்குடல் நடுமடிப்பு நாளம் போன்ற சமிபாட்டுத்தொகுதி சிரைகள் அடங்கிய ஈரல் வாயில் நாளத் தொகுதியில் மிகையாக ஏற்படும் குருதி அழுத்தமாகும். ஈரல் வாயில் நாளம் மற்றும் கீழ்ப் பெருநாளம் ஆகியனவற்றிற்கு இடையேயான அழுத்த மாறல் விகிதம் ஐந்திற்கும் கூடுதலாக (≥5 mmHg) உள்ள பட்சத்தில் ஈரல் வாயினாள மிகையழுத்தம் ஏற்படுகின்றது. இதனால் நீர்க்கோவை, இரையகக் குடலிய குருதிப்போக்கு, கல்லீரல்நோய் மூளைக்கோளாறு, குருதி உயிரணுக்கள் எண்ணிக்கை குறைவடைதல் என்பன உருவாகின்றன.

## காரணிகள்
ஈரல் வாயினாள மிகையழுத்தம் உருவாகக் காரணமான பொதுவான உடல்நலக்குறைவு கல்லீரல் இழைநார் வளர்ச்சியாகும். ஈரல் வாயில் நாளத் தொகுதியின் அழுத்தம் குழலியத் தடை (Vascular resistance) மற்றும் குருதிப்பாய்ம ஓட்டம் என்பனவற்றால் தீர்மானிக்கப்படுகின்றது. குழலியத் தடை அதிகரிப்பதால் அல்லது குருதிப்பாய்ம ஓட்டக்கொள்ளளவு அதிகரிப்பதால் ஈரல் வாயினாள மிகையழுத்தம் ஏற்படலாம். ஆனால், கல்லீரல் மிகையாக குருதியைச் சேகரிக்கும் ஆற்றல் கொண்டதால் குருதிப்பாய்ம ஓட்டக்கொள்ளளவு அதிகரிப்பதால் ஏற்படும் மிகையழுத்தம் மிக மிக அரிதாகவே காணப்படுகின்றது. குழலியத் தடை கல்லீரல் முற்பகுதியில் குருதியைக் கொண்டுவரும் ஈரல் வாயில் நாளத் தொகுதியில் ஏற்படுவதுடன் கல்லீரலிலும் அல்லது கல்லீரலின் பிற்பகுதியிலும் ஏற்படலாம்.

### கல்லீரல் முற்பகுதியில் ஏற்படும் குழலியத் தடை
* ஈரல் வாயினாள குழலியக்குருதியுறைமை
* மண்ணீரல் நாளக் குழலியக்குருதியுறைமை

### கல்லீரல் பகுதியில் ஏற்படும் குழலியத் தடை
* கல்லீரல் இழைநார் வளர்ச்சி
* மதுசாரக் கல்லீரல் நோய்கள் (கொழுமிய ஈரல்
* கல்லீரல் அழற்சி
* குருதித்தட்டையன் ஒட்டுண்ணி நோய் (Schistosomiasis)

### கல்லீரல் பிற்பகுதியில் ஏற்படும் குழலியத் தடை
* பட்-சியாரி கூட்டறிகுறி
* இதயச்செயலிழப்பு

## நோய் அறிகுறிகள்
பின்வரும் நோய் அறிகுறிகள் ஈரல் வாயினாள மிகையழுத்தத்தில் ஏற்படலாம்.
* நீர்க்கோவை
* பலவீனம் மற்றும் உடற்சோர்வு
* மண்ணீரல் வீக்கமும் அதனால் குருதிச்சிறுதட்டுகள் எண்ணிக்கை குறைவும்
* உணவுக்குழாய் சுருள்சிரை (Esophageal varices)
* கப்புட் மெடூசா (மெடூசாவின் தலை) எனப்படும் புடைப்படைந்த முன் வயிற்று நாளங்கள்
## உசாத்துணைகள்

பகுப்பு:சமிபாட்டுத் தொகுதி நோய்கள்
சிகப்பு புரீஷம்வள்ளி

**சிகப்பு புரீஷம்வள்ளி** (*Passiflora coccinea*) அல்லது  (*Red passion flower*)  இது வேகமாக வளரும் காட்டுக் கொடித்தோடை இனத்தைச் சார்ந்த கொடி ஆகும். இதன் பழம் 2 செ.மீற்றர்கள் எண்ணெய் திரவம் கொண்ட கொட்டையுடம் காணப்படுகிறது. இதன் பூக்கள் அடர் சிகப்பு நிறத்துடன் காணப்படுகிறது. இவை விதை மூலமும், பாகத்தை வெட்டிவைத்தும் வளர்க்கப்படுகிறது. இதன் பழங்களை உட்கொள்ளலாம். இதன் பூர்வீக இடம் அமெசான் காடு அமைந்துள்ள பெரு, பிரேசில், பொலிவியா, மெலும் வெனிசுவேலா போன்ற பகுதியாகும்.

## குறிப்புகள்
* Species reference in Tropicos.org

பகுப்பு:தாவர வகைகள்
பகுப்பு:பூக்கும் தாவரங்கள்
ஏழாம் விஜயபாகு

**ஏழாம் விஜயபாகு**, வீரபராக்கிரமபாகுவின் மகனும், கோட்டையை ஆண்ட  ஆறாம் பராக்கிரமபாகுவின் வளர்ப்பு மகனும் ஆவான். பொ.பி 1445 இல் பிறந்த இவன், தன் சகோதரர்கள், ஸ்ரீராஜசிங்கன், தர்ம பராக்கிரமபாகு, இறைகம்பண்டாரன் ஆகியோருடன் வளர்ந்து வந்தான்.

## ஆட்சி
விஜயபாகுவின் மூத்த சகோதரன் தர்ம பராக்கிரமபாகு இறந்ததும், இவனது ஒன்றுவிட்ட சகோதரன் சகலகலா வல்லபன் ஆட்சிக்கு வரவேண்டும் என்பதே மக்களின் விருப்பமாக இருந்தது. எனினும் அதே சகலகலாவல்லபனாலேயே, உடுகம்பொலையின் அரச பிரதிநிதியாக விளங்கிய இவன் பொ.பி 1513இல் முடிசூட்டப்பட்டான் என்று சிங்கள இராசவழி நூல் சொல்கின்றது.

## குடும்பம்
அனுலா கஹதூடா, கிரவெல்ல விசோ பண்டாரம் என்று இரு தேவியர் விஜயபாகுவுக்கு உண்டு. புவனேகபாகு, மாயாதுன்னை, மகா இறைகம் பண்டார ஆகிய மூவரும் அனுலாவின் புதல்வர்கள். அனுலா, விஜயபாகுவையும், அவன் மூத்தவன் ஸ்ரீராஜசிங்கனையும் ஒரேநேரத்தில் பல்கொழுந முறையில் மணந்திருந்ததாக அறியமுடிகின்றது. இளைய தேவி விசோ பண்டாரத்துக்கு தேவராஜசிங்கன் எனும் மைந்தன் பிறந்ததுடன்,அவனையே தன் கணவனுக்குப் பின் ஆட்சிபீடத்தில் அமர்த்துவதிலும் அவள் வெற்றிகண்டாள்.

## விஜயபாகு கொலை

thumb|விஜயபாகு கொலைக்குப் பின் துண்டாடப்பட்ட கோட்டை அரசு.
தங்களை விடுத்து, தந்தை தன் இளைய தாரத்தின் மகனையே இளவரசனாகப் பட்டம் கட்டியதை அறிந்து, மூத்த புதல்வர்கள் மூவரும் பெருங்கோபமுற்றனர். தங்களைக் கொலை செய்யவும் அவன் முயல்வதாக எண்ணிய அவர்கள், ஏகநாயக்க முதலியார், கந்துறை பண்டாரம் ஆகியோருடன் விஜயபாகு அதற்கான தீவிர ஆலோசனையில் ஈடுபட்டிருந்தவேளை, நாட்டைவிட்டுத் தப்பியோடினர். மாயாதுன்னையின் மைத்துனியை மணந்திருந்த ஜயவீரனிடம் அடைக்கலம் புகுந்த அவர்கள், அவனது படைத்துணையுடன் கோட்டைக்குப் படையெடுத்தனர். கோட்டையில் தனக்கு சாதகமற்ற நிலை நிலவுவதைக் கண்ட விஜயபாகு, தூதரை அனுப்பி தன் மக்களை சமாளிக்கமுயன்றான். அதற்கு விலையாக தமக்கெதிராக சதி தீட்டிய ஏகநாயக்கன், கந்துறை ஆகியோரின் உயிரைக் கேட்டனர் மாயாதுன்னை முதலானோர்.

ஏகநாயக்கன் எப்படியோ தப்பிவிட, கந்துறை உயிர்நீக்க நேரிட்டது. பெரும் களேபரத்தின் மத்தியில் கோட்டை அரசைக் கைப்பற்றினர் மாயாதுன்னை முதலானோர். இறுதியில் வேறுவழியின்றி, அவர்கள் அந்தப் பெரும்பழியைச் செய்தனர். சல்மான் எனும் சோனகவீரனை பயன்படுத்தி, பெற்ற தந்தையையே கொன்றொழித்தனர் கோட்டையின் வருங்கால அரசர்கள்.

விஜயபாகு அநியாயமாகப் படுகொலை செய்யப்பட்டதும், கோட்டை அரசானது, புவனேகபாகு, மாயாதுன்னை, மகா இறைகம்பண்டார ஆகிய மூவருக்குமென மூன்றாகப் பிரிக்கப்பட்டது. மாயாதுன்னை சீதாவக்கையையும், மகா இறைகம்பண்டார, இறைகம் பகுதியையும் பெற்றுக்கொள்ள, புவனேகபாகு கோட்டையைப் பெற்றுக்கொண்டான்.

## மேலும் பார்க்க
* ஆட்சியாளர் பட்டியல், இலங்கை
* இலங்கையின் வரலாறு

## உசாத்துணைகள்

## வெளி இணைப்புகள்
* கொட்றிங்க்டனின் இலங்கை வரலாற்றுச் சுருக்கம்

பகுப்பு:இலங்கை மன்னர்கள்
ஆறாம் பராக்கிரமபாகு

**ஆறாம் பராக்கிரமபாகு** (1410/1412/1415–1467) கோட்டை அரசை ஆண்ட திறன்மிக்க ஒரு மன்னன் ஆவான்.  சிங்கள இலக்கியத்தில் மறுமலர்ச்சி ஏற்பட்ட காலமாக இவன் காலம் சொல்லப்படுகின்றது. மிகச்சிறந்த அரசு சூழ்கை அறிவுய்தியாகவும் இவன் திகழ்ந்தான்.

## வாழ்க்கை
சீமான் ஜயமகாலேனன் மற்றும் சுனேத்திரா மகாதேவிக்கு மகனாகப் பிறந்த இவனது அரச பதவியின் அதிகாரபூர்வம், உரிமை எதுவும் தெளிவாக அறியமுடியவில்லை. அவன் ஐந்தாம் பராக்கிரமபாகுவின் கொடிவழியில் வந்தவன் என்ற கருதுகோள் பல ஆய்வாளர்களால் முன்வைக்கப்படுகின்றது. ஆரம்பத்தில் கம்பளை இராசதானியிலிருந்து மூன்றாண்டுகள் ஆண்ட இவன், 1415இல் ஆட்சிக்கு வந்ததுடன், சுவர்ணமாணிக்க தேவி அல்லது ரன்மெனிக்கேயை பட்டமகிஷியாகக் கொண்டிருந்தான்.

## ஆட்சி
மலைநாட்டில் உருவான கிளர்ச்சிகளை வெற்றிகரமாக அடக்கிய பராக்கிரமபாகு, விஜயநகரப் பேரரசு 1435இல் இலங்கை மீது மேற்கொண்ட படையெடுப்பையும் தடுத்துநிறுத்தியதாக சொல்லப்படுகின்றது. 1445களில் தமிழகக் கரையோர நகரங்கள் மீதும் இவன்  படையெடுத்ததாக சிங்கள நூல்கள் புகழ்கின்றன. இவனது வளர்ப்பு மகன்
செண்பகப்பெருமாளால்  யாழ்ப்பாண அரசு வெற்றிகரமாகக் கைக்கொள்ளப்பட்டதும் புகழ்ந்து பாடப்பட்டிருக்கின்றது. ஆனையிறவுக்கு அண்மையில் இருந்த சாவகக்கோட்டையிலும், பின் ஆரியச் சக்கரவர்த்திகள் தம் தலைநகரான நல்லூரிலும் செண்பகப்பெருமாளின் படை பெருவெற்றி எய்தியது.

## பணிகள்
இவனால் கோட்டையில் ஒரு அரண்மனையும், மூன்றடுக்கு கொண்ட தலதா மாளிகையும் அமைக்கப்பட்டது. தன் தாய் சுனேத்திரா நினைவாக, இவனால் அமைக்கப்பட்ட "பெப்பிலியான சுனேத்திரா பிரிவெனா" பற்றிய ஆதாரங்கள் கிடைத்துள்ளன. விசுத்தி மக்கசனய, பேசஜ்ஜ மஞ்சுசாவ, சமோத கூட வர்ணன முதலான நூல்கள் பராக்கிரமபாகுவே கைப்பட எழுதியவையாக சொல்லப்படுகின்றன. சிங்களத்தில் "சந்தேசய" என அறியப்படுகின்ற தூது இலக்கியங்களும் இவன் காலத்திலேயே அதிகளவில் எழுதப்பட்டன.

## மேலும் காண
*சப்புமால் குமாரயா
*கோட்டை இராச்சியம்

## உசாத்துணைகள்
1. Shrilankave Ithihasaya, Department of educational publications, Sri Lanka.

பகுப்பு:இலங்கை மன்னர்கள்
வரலாறு என்றால் என்ன?

***வரலாறு என்றால் என்ன?*** (What is History?) என்பது ஆங்கிலேய வரலாற்றாளர் ஈ. எச். கார் என்பவரால் எழுதப்பட்ட ஆங்கில நூல் ஆகும். 1961 ஆம் ஆண்டில் கேம்பிறிஜ் பல்கலைக்கழக அச்சீட்டகம் இதனை வெளியிட்டது. இது வரலாற்றுவரைவியல் பற்றிய நூல் ஆகும்.
 இந்நூல் வரலாற்றிற்கான வரைவிலக்கணம், வரலாற்று மூலாதாரங்கள், வரலாற்றின் பயன்கள், வரலாற்றாளர்கள், வரலாறு தொடர்பான முக்கிய விடயங்கள் என்பவற்றை விளக்குகின்றது. இந்நூலின் ஆசிரியர் வரலாறு என்பதை "ஓர் தொடர்ச்சியான நிகழ்காலத்திற்கும் எதிர்காலத்திற்கும் இடையான உரையாடல்" எனக் குறிப்பிட்டுள்ளார்.
## மேற்கோள்

பகுப்பு:வரலாற்று நூல்கள்
கோவை ஆர் எச் - 4

**கோவை கலப்பின நெல் - 4** *(CORH 4)* என்பது; வீரியம் மிகுந்த ஒட்டு நெல் வகையாகும்.  சிஎம்எஸ் 23ஏ (*CMS 23A*) என்ற நெல் இரகத்தையும், சிபி 174 ஆர் (*CB 174 R*) என்ற நெல் இரகத்தையும் இயற்கை முறையில் ஒட்டுச் சேர்த்து கிடைக்கப்பெறும் நெல் வகையான இது, 130 - 135 நாட்களில் அறுவடைக்கு தயாராகக்கூடிய மத்திகால நெல் வகையாகும். செப்டம்பர் - ஒக்டோபர் மாதம் வரையிலான, பின் சம்பா / பிசாணம் எனப்படும், தாளடிப் பட்டத்தில் (பருவத்தில்) பயிரிட ஏற்ற இரகமான கோ ஆர் எச் 4, ஒரு எக்டேருக்கு 7348 கிலோ - 11250 கிலோ வரையில் தானிய மகசூல் கிடைக்கக்கூடிய நெல் இரகமாகும்.

## அறிமுகம்
தமிழ்நாடு வேளாண்மைப் பல்கலைக்கழகத்தால் 2011 ஆம் ஆண்டு கண்டறிந்து வெளியிடப்பட்ட இந்த கோ ஆர் எச் 4 நெல் இரகம், மத்திய சன்னாமான வெள்ளை நிற அரிசியை கொண்டதாகும்.

## ஏற்ற இடங்கள்
இவ்வகை நெல்லை தமிழ்நாட்டில் விருதுநகர், இராமநாதபுரம், சிவகங்கை மற்றும் நீலகிரி மாவட்டங்கள் தவிர பிற மாவட்டங்களிலும் பயிரிட உகந்த இடங்களாக கருதப்படுகிறது.

## பண்புகள்
கலப்பின நெல் இரகமான கோ ஆர் எச் 4, குலை நோய், துங்ரோ மற்றும் பழுப்பு புள்ளி நோய் போன்றவைக்கு எதிர்ப்பு திறனும், பச்சை தத்து பூச்சி, வெண் முதுகு தத்துப் பூச்சி, இலையுறை அழுகல், இலையுறை கருகல் தாக்குதலுக்கு மிதமான எதிர்ப்புத்திறனும் கொண்டதாகவும் கூறப்படுகிறது.

## இவற்றையும் காண்க
* கோவை ஆர் எச் - 1
* கோவை ஆர் எச் - 2
* கோவை ஆர் எச் - 3

## சான்றுகள்

பகுப்பு:நெல் வகைகள்
ஸ்டீவன் சீகல்

**ஸ்டீவன் சீகல்** (*Steven Frederic Seagal*, (ஏப்ரல் 10, 1952) ஓர் அமெரிக்க நடிகரும், எழுத்தாளரும் திரைப்பட இயக்குநரும் ஆவார். 1980 ஆம் ஆண்டுகளில் இவர் முதன்முறையில் நடிப்புத் தொழிலுக்கு அறிமுகமானார். பின்னர் பல ஆங்கிலத் திரைப்படங்களில் நடித்தும், ஒரு சில தொலைக்காட்சித் தொடர்களில் நடித்தும் வந்தார். இவர் பல விருதுகளையும் வென்றுள்ளார்.

## மேற்கோள்கள்

## வெளி இணைப்புகள்
* 
* 
* 
* 
* Steven Seagal-buddhist. Japanese-buddhism.com. Retrieved on 2011-11-19.

பகுப்பு:1952 பிறப்புகள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்க எழுத்தாளர்கள்
பகுப்பு:வாழும் மக்கள்
பகுப்பு:அமெரிக்க சுற்றுச்சூழல் செயற்பாட்டாளர்கள்
பகுப்பு:ஆங்கில அமெரிக்கர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
மகாராட்டிரவாதி கோமந்த கட்சி

**மகாராட்டிரவாதி கோமந்த கட்சி** (*Maharashtrawadi Gomantak Party*) என்பது கோவாவிலுள்ள அரசியல் கட்சியாகும். போர்த்துகீசியர்கள் இந்தியாவை விட்டுச் சென்ற பின்னர் 1961இல் இக்கட்சி தான் கோவாவை ஆட்சி செய்தது. இந்தியாவுடன் இணைந்த பின்பு 1963 டிசம்பரில் நடைபெற்ற தேர்தலில்  இக்கட்சி ஆட்சியைப் பிடித்தது. 1979இல் கட்சியில் பிளவு ஏற்படும் வரை இக்கட்சியே கோவாவின் ஆட்சியில் இருந்தது.

## மேற்கோள்கள்

பகுப்பு:இந்திய அரசியல் கட்சிகள்
விரிகுடா ஆந்தை

**விரிகுடா ஆந்தை** (*bay owl*) இவை களஞ்சிய ஆந்தை இனத்தில் சேர்க்கப்பட்டுள்ளன. இவை இரவில் உணவுகளைப் பிடித்து உட்கொள்ளும் பறவையினம் ஆகும். இவற்றில் பல கிளையினங்கள் உள்ளன. இதன் முகமானது ஒரு இதயத்தைப் போன்ற தோற்றம் கொண்டதாக உள்ளது. இவற்றுள் இலங்கை விரிகுடா ஆந்தையும், (Sri Lanka bay owl) காங்கோ விரிகுடா ஆந்தையும் (Congo bay owl) மற்றும் கிழக்கத்திய விரிகுடா ஆந்தையும் கிளையினமாகக் கருதப்படுகிறது.

தற்போதைய சூழலில்  பிலிப்பீன்சு நாட்டின் சமர் தீவுகளில் அழிந்து போய்விட்டதாகக் கூறப்படுகிறது.

## குறிப்புகள்
*Bruce, M. D. (1999): Family Tytonidae (Barn-owls). *In:* del Hoyo, J.; Elliott, A. & Sargatal, J. (eds): *[[Handbook of Birds of the World]], Volume 5: Barn-owls to Hummingbirds*: 34-75, plates 1-3. Lynx Edicions, Barcelona. 
* 

## பிற ஆதாரங்கள்
* 

## வெளி இணைப்புகள்
*
*

பகுப்பு:ஆந்தைகள்
மிகைல் இலமனோசொவ்

**மீகயீல் வசீல்யெவிச் இலமனோசொவ்** (*Mikhail Vasilyevich Lomonosov*, ;  – ) ஓர் உருசிய பலதுறை வல்லுனரும் அறிவியலாளரும் எழுத்தாளரும் ஆவார். இவர் இலக்கியம், கல்வி, அறிவியல் ஆகிய துறைகளில் முதன்மை வாய்ந்த பங்களிப்புகளைச் செய்துள்ளார். இவர் வெள்ளிக்கோளின் வளிமண்டலத்தையும் வேதி வினைகளில் பொருண்மை அழியாமை விதியையும் கண்டுபிடித்தார். இவர் இயற்கை அறிவியல், வேதியியல், இயற்பியல், கனிமவியல்,வரலாறு, கலை, மொழியியல், ஒளியியல் ஆகிய புலங்களில் பங்களித்துள்ளார். இவர் சிறந்த கவிஞரும் புத்தியல் உருசிய இலக்கிய மொழியை உருவாக்கிய பேரறிஞரும் ஆவார்.

## மேற்கோள்கள்

### தகவல் வாயில்கள்
* 

## ஆங்கில மொழிபெயர்ப்புகள்
*

## வெளி இணைப்புகள்
*Illustrated chronology of Lomonosov's life 
*''Evening Meditation on the Greatness of God on the occasion of the Northern Lights'' 
*
*Kutateladze S.S. The Mathematical Background of Lomonosov's Contribution
*Lomonosov's matriculation, Marburg 11-17-1736 

பகுப்பு:1711 பிறப்புகள்
பகுப்பு:1765 இறப்புகள்
பகுப்பு:உருசிய மெய்யியலாளர்கள்
பகுப்பு:உருசியக் கலைஞர்கள்
பகுப்பு:உருசிய வானியலாளர்கள்
பகுப்பு:உருசிய வேதியியலாளர்கள்
பகுப்பு:உருசிய வரலாற்றாளர்கள்
பகுப்பு:உருசிய நிலவியலாளர்கள்
பகுப்பு:உருசியக் கண்டுபிடிப்பாளர்கள்
பகுப்பு:உருசிய இயற்பியலாளர்கள்
ஸ்ரீதத்வநிதி

right|thumb|400px|ஸ்ரீதத்வநிதி நூலின் முகப்புப்பக்கம்.
**ஸ்ரீதத்துவநிதி** (), சிற்ப இலக்கணங்கள், இறை உருவ இலக்கணங்கள் பற்றி கருநாடகப் பகுதியில் பொ.பி 19ஆம் நூற்றாண்டில் எழுதப்பட்ட நூல் ஆகும்.

## ஆசிரியர்
ஸ்ரீதத்துவநிதி ஆரம்பிப்பது போல், பத்தொன்பதாம் நூற்றாண்டில், மைசூரை ஆண்ட, மூன்றாம் கிருஷ்ணராஜரே  (1794 -  1868) இந்நூலின் ஆசிரியராகக்ச் சொல்லப்படுகின்றார். கலையார்வம் மிக்க இம்மன்னர் எழுதியதாக ஐம்பதுக்கும் மேற்பட்ட நூல்கள் சொல்லப்படுகின்றன என்பது குறிப்பிடத்தக்கது.

## உள்ளடக்கம்
ஸ்ரீதத்துவநிதியானது, சிவன், திருமால், முருகன், பிள்ளையார், பார்வதி, ஏனைய தேவியர், நவக்கிரகம்) முதலான பல தெய்வங்களின் உருவ இலக்கணங்களை வரையறுக்கின்றது. இதன் ஒவ்வொரு பாகமும் நிதி (செல்வம்) என்றே சொல்லப்படுவது குறிப்பிடத்தக்கது. ஸ்ரீதத்துவநிதியின் ஒன்பது பாகங்களும் வருமாறு
* சக்திநிதி
* விஷ்ணுநிதி
* சிவநிதி
* பிரம்மநிதி
* கிரகநிதி
* வைஷ்ணவநிதி
* சைவநிதி
* ஆகமநிதி
* கௌதுகநிதி

## பதிப்புகள்
மைசூர் பல்கலைக்கழகத்தில்,  ஸ்ரீதத்துவநிதி எழுதப்பட்ட மூல ஏட்டுச்சுவடியானது இன்றும் வைக்கப்பட்டிருக்கின்றது. அதன் இன்னொரு பிரதி, தற்போதைய மைசூர் அரச குடும்ப வாரிசு ஸ்ரீகண்டதத்த நரசிம்மராஜ உடையார் வசம் உள்ளது. இதன் திருத்தப்படாத தேவநாகரி வரிவடிவம் மாத்திரம், ஒரு நூற்றாண்டுக்கு முன்பு, மும்பாயில் பதிப்பிக்கப்பட்டது.

முதல் மூன்று நிதிகளும் அண்மையில் முழுமையாகப் பதிப்பிக்கப்பட்டுள்ளதுடன், இறுதி கௌதுகநிதியானது, 1996இல்  ஒரு ஹதயோக நூலொன்றில் வெளியானது.  கௌதுகநிதியில் குறிப்பிடப்பட்டுள்ள 122 யோக ஆசன முறைகள் மிகப்பழைய ஆசனக்குறிப்புகள் என்ற வகையில்,  யோக உலகில் அதிகம் கொண்டாடப்படுகின்றன.

## மேலும் பார்க்க
*உடையார் அரச குலம்

## குறிப்புகள்

## உசாத்துணைகள்

*
*
*
*
*
*
* Contains color plate reproductions of the 32 Ganapati forms reproduced from the Sri Tattvanidhi.
*
*

பகுப்பு:சிற்ப நூல்கள்
பகுப்பு:இந்து சமய சிற்பக்கலை
பகுப்பு:மைசூரின் வரலாறு
அதிவேக வளையப் போக்குவரத்து

thumb|265x265px|அதிவேக வளைய உள் செயல்பாட்டிற்கான மாதிரி வடிவம்
**அதிவேக வளையப் போக்குவரத்து** (*Hyperloop*) என்பது பயணிகள் மற்றும் சரக்குப் போக்குவரத்திற்காக விமானத்தை விட வேகத்தில் கிட்டத்தட்ட வெற்றிடமாக்கப்பட்ட வளையத்தினுள் செல்லக் கூடிய வாகன முன்மொழிவு அமைப்பு ஆகும்.

எசுபேசுஎக்சு வலைத்தளத்தில் வெளியிடப்பட்டுள்ள இதன் திட்டத்திற்கான தொடக்கப் பதிப்பானது இதன் அமைப்பு மற்றும் செயல்பாட்டை விவரிக்கிறது. ஊர்தியானது காற்றுத்தாங்கு உருளைகள் அல்லது காந்த இலகுமத்தைப் பயன்படுத்தி தன் பாதையில் சறுக்கிச் செல்லும் மற்றும் நேரியல் மின்சார மோட்டாரைப் பயன்படுத்தி அதன் உச்ச கட்ட வேகத்திற்கு முடுக்கமடையும். மேலும் இதனை தரைமட்ட அளவிலும் தரைக்குக் கீழேயும் தரைக்கு மேலேயும் குறுக்கீடுகளைத் தவிர்த்து குழாய்களை அமைத்து பயன்படுத்த முடியும். இந்த அமைப்பானது அதிக ஆற்றல் படைத்ததாகவும் சத்தமில்லாமல் அமைதியாக செல்லக் கூடியதாகவும் தன்னியக்கத் தன்மை கொண்டதாகவும் இருக்கும் என நம்பப்படுகிறது.

குழாய்களைப் பயன்படுத்தி அதி வேகத்தில் செல்லும் கருத்தாக்கமானது பல தசாப்தங்களாகவே இருந்து வருகிறது. இந்தக் கருத்தானது எலான் மசுக் என்பவரால் 2012 இல் மேம்படுத்தப்பட்ட தொழில் நுட்பத்தோடு அறிமுகப்படுத்தப்பட்டதிலிருந்து வாயுக்குழாய் போக்குவரத்திற்கான ஆர்வம் எழுச்சி பெற ஆரம்பித்தது.

எலொன் மசுக்கின் மேம்படுத்தப்பட்ட அமைப்பானது குறைந்த காற்றழுத்தக் குழாய்களின் உள்ளே நேரியல் தூண்டல் மோட்டார்கள் மற்றும் காற்று அமுக்கிகளைப் பயன்படுத்தி உந்தப்படும் உள் அழுத்தம் கொண்ட கலன் போன்ற அமைப்பாகும்.

## மேற்கோள்கள்

பகுப்பு:ஊர்திகள்
பகுப்பு:இரும்புவழிப் போக்குவரத்து
யாமள சைவம்

**யாமளம்** சைவப்பிரிவுகளில் ஒன்றாக வழக்கிலிருந்த மந்திரமார்க்கக் கிளைநெறி ஆகும். சிவனின் முதன்மை வடிவமாக கபாலீச பைரவரையும் அவர் தேவி, சண்டகபாலினியையும் போற்றிய இது, பொ.பி 10ஆம் நூற்றாண்டளவில் பெரும்புகழ் பெற்று விளங்கியது.

## யாமள நூல்கள்
யாமளர்களுக்கு முக்கியமான எட்டு நூல்கள், தம்மைத் தாமே அறிந்த எட்டு யாமளக் குருநாதர்களின் பெயர்களாலேயே அறியப்படுகின்றன. சிவத்தை உணர்ந்ததன் மூலம், இவர்கள் தாமும் சிவரூபமாக - வைரவராக மாறியதாக மூதிகங்கள் சொல்லும். இந்த எண்மரும் சுவச்சண்டர், குரோதர், உன்மத்தர், உக்கிரர், கபாலி, சங்கரர், சேகரர், விஜயர் எனும் எட்டு வைரவர்களாகப் போற்றப்படுகின்றனர். உருத்திரம், ஸ்கந்தம், பிரமம், விஷ்ணு, யமம், வாயு, குபேரம், இந்திரம் எனும் எட்டு யாமள நூல்கள், இந்த எட்டுக் குருதேவர்களால் யாமளர்களுக்கு வழங்கப்பட்டன.

## ஏனைய நூல்கள்
பிங்களமதம், ஜயத்ரதம் எனும் இரு யாமள நூல்கள் இன்னொருவகையில் யாமளர்களுக்கு முக்கியமானவை. லட்சுமி, கணேசன், சந்திரம், சக்தி, சுவச்சண்டம், ருரு, சித்தம், அதர்வணம் எனும் வேறு எட்டு நூல்கள் உப யாமள நூல்களாகக் கொள்ளப்படுகின்றன.

## வழிபாடு
யாமளர்கள் கபாலீசரும் கபாலினியும் ஒன்றிணைந்து காட்சியருளும் யந்திரத்தைச் சூழ தேவ - தேவியர் வீற்றிருக்கும் மண்டலத்தை வழிபடவேண்டும். இரத்தை, கராளை, சண்டாட்சி, மகோச்சூட்சுமை ஆகிய நான்கு தேவியரும், அவர்களது சேடியரான கராளி, தந்துரை, வீமவக்திரை, மகாபலை ஆகிய நால்வரும் யாமள மண்டலத்தின் நான்கு திசையிலும் வீற்றிருப்பர். இவர்கள் அனைவரையும் யாமள வழிபாட்டு மண்டலத்தில் எழுந்தருளச் செய்யும் **ஓம் ஹம் சண்ட கபாலின்யை ஸ்வாஹா** எனும் மந்திரம் அடியவனால் ஓதப்படவேண்டும்.

## உசாத்துணைகள்


பகுப்பு:சைவப் பிரிவுகள்
திரிகம்

**திரிகம்**, மந்திர மார்க்கத்தின்  புறச்சித்தாந்தப் பிரிவைச் சேர்ந்த சைவக்கிளைநெறி ஆகும். சிவனை **மாத்ருஸத்பவர்** என்ற பெயரில் வழிபடும் திரிகநெறியினர், அவருடன் சேர்த்து, பரை, அபரை, பராபரை எனும் மூன்று சக்திகளை வழிபடுவதால், இந்நெறி திரிகம் (திரி - மூன்று) எனும் பெயரைப் பெற்றது.

## நூல்கள்
மாலினிவிஜயோத்தர தந்திரம் முதலான தாந்திரீக நூல்கள், திரிகநெறியின் வரன்முறைகள், வழிபாட்டு முறைகள் பற்றி விலாவாரியாக விவரிக்கின்றன.காஷ்மீர சைவத்துக்குப் பெரும் பங்காற்றிய அபிநவகுப்தர் (பொ.பி 925-1025), யாத்த நூல்களில் பல, திரிகத்துடன் தொடர்பானவையாகக் காணப்படுகின்றன. பகவத் கீதைக்கு அபிநவரால் எழுதப்பட்ட கீதார்த்த சங்கிரகமும், அவரது சொந்தப் படைப்புகளான  தந்திராலோகம், தந்திராசாரம் முதலானவையும் திரிகர்களைப் பொறுத்தவரை முக்கியமானவை. இன்றைய காஷ்மீர சைவத்தின் முக்கியமான மூன்று மெய்யியல்களுள் ஒன்றாக திரிகத்தைச் சொல்லலாம். ஏனைய இரண்டும் ஸ்பந்தம், பிரத்யபிஞ்ஞை ஆகிய இரண்டுமாகும்.

## உசாத்துணைகள்


பகுப்பு:இந்து மெய்யியல் கருத்துருக்கள்
பகுப்பு:சைவப் பிரிவுகள்